b'\n_START_ARTICLE_\nJohanesas Brysmanas\n_START_SECTION_\nBiografija\n_START_PARAGRAPH_\n1508-1522 m. studijavo Frankfurto ir Vitenbergo universitetuose, filosofijos daktaras._NEWLINE_1519 m. pri\xc4\x97m\xc4\x97 liuteronyb\xc4\x99. Kunigaik\xc5\xa1\xc4\x8diui Albrechtui Brandenburgie\xc4\x8diui kvie\xc4\x8diant, Martynas Liuteris j\xc4\xaf pasiunt\xc4\x97 \xc4\xaf Karaliau\xc4\x8di\xc5\xb3, kurio katedroje 1523 m. ruden\xc4\xaf pasak\xc4\x97 pirmuosius protestanti\xc5\xa1kus pamokslus. Kunigaik\xc5\xa1\xc4\x8dio tar\xc4\x97jas. 1527-1530 m. Rygos katedros pamokslininkas. Livonijos ba\xc5\xbeny\xc4\x8dioms sudar\xc4\x97 \xe2\x80\x9eTrump\xc4\x85 ba\xc5\xbeny\xc4\x8dios tarnystes tvark\xc4\x85 su prakalba apie apeigas\xe2\x80\x9c (Korte Ordeninge des Kerckendenstes sampt einer Vorrede van Ceremonien 1530 m.). Nuo 1531 m. Karaliau\xc4\x8diaus katedros klebonas, nuo 1546 m. Sembos vyskupijos prezidentas. Daug nuveik\xc4\x97 1542-1544 m. steigiant Karaliau\xc4\x8diaus universitet\xc4\x85, jo kuratorius. Artimai bendravo su S. Rapolioniu, per jo laidotuves pasak\xc4\x97 pamoksl\xc4\x85. I\xc5\xa1leido pamoksl\xc5\xb3, reformacijos apologijos ra\xc5\xa1t\xc5\xb3.'